ÚTMUTATÓ BURKOLÓLAPOKHOZ

PORCELÁNKERÁMIA BURKOLÓLAP: A mázatlan (anyagában színezett), nagyszilárdságú, fagyálló, magas kopásálló porcelánkerámia megjelenésében és használhatóságában lényegesen eltér a mázas padló burkolólapoktól. A burkolólap teljes keresztmetszetét egynemű anyagot tartalmaz. A lap felülete lehet sima( csúszásgátló tényező R9-10), rusztikus ( csúszásgátló tényező R11 ), csúszásgátlós ( csúszásgátló tényező R 12 ) vagy polírozott. A mázatlan burkolólapok padló, lépcső és falszegély burkolására használhatók lakó-, köz-, ill.  ipari épületekben. Fő alkalmazási területeik: lakóházak, szociális és egészségügyi létesítmények (pl.  folyosók, fürdőszobák, rendelők), pihenő és üdülőhelységek (pl. balkonok, teraszok, fürdők), munkahelyek (pl. csarnokok, műhelyek, laboratóriumok, üzlethelyiségek, raktárak).A kész burkolat könnyen és jól takarítható,  nem nedvszívó, felületkezelést nem igényel, elektrosztatikusan semleges, sav és lúgálló. Mivel a lapok  vízfelvevő képessége rendkívül csekély (0,1%) a lapok mind kültéri, mind beltéri burkolatokra felhasznál-  hatók. A gondosan megtervezett burkolat, ahol a különböző színű és felületű (matt és fényes) lapok kombiná-  ciójával változatos mintákat lehet kialakítani, az épület, ill. helység esztétikai értékét is emeli.
MÁZAS FAGYÁLÓ KERÁMIA BURKOLÓLAP: A mázas kerámia burkolólap megjelenésében eltér az eddig forgalmazott burkolólapoktól a járófelületét üvegszerű vékony mázréteg borítja. A különféle mázak és díszítések hatására a burkolólap igen esztétikus, természetes anyaggá válik, felületkezelést nem igényel, könnyen és jól takarítható, nem nedvszívó, elektrosztatikusan semleges. Az egyes máztípusok a használat során különböző mértékben kopnak, ezért a termék a szabványban (EN 154) szereplő PEI  III, IV, V kopásállósági osztályokba vannak sorolva, és a várható igénybevételnek megfelelően kell kiválasztani.
Az Ön által vásárolt mázatlan és mázas burkolólapok: 
MINŐSÉGI OSZTÁLYRA-QUALITY-TRÍDA JAKOSTI (I., II.o.) , 
SZÍNÁRNYALATRA-SHADE-ODSTÍN (1,2,3, stb.) és 
NÉVLEGES MÉRETRE-DECLARATED SIZE - DEKLAROVANY ROZMER (0,1,5,6,7,8,9) vannak válogatva.
Az égetés során a termék 3-8% közötti térfogatveszteséget szenved, és a görgős kemencéből kikerülő lapok közt jelentős méretkülönbségeklehetnek. Ennek kiküszöbölésére méretre vannak válogatva. Az EU 98 szabvány szerint azonos kaliberen belül a mérettűrés+0,6%.Az általunk forgalmazott padlólapok tényleges  mérettűrése +0,5% és a polírozott lapoknál +0,2%.
	KALIBER     
	NÉVLEGES MÉRET (mm)

	 
	 150*150
	 200*200
	 300*300
	 400*400

	1
	 151*151
	 201*201
	 301*301
	 401*401

	6
	 146*146
	 196*196
	 296*296
	 396*396

	7
	 147*147
	 197*197
	 297*297
	 397*397

	8
	 148*148
	 198*198
	 298*298
	 398*398

	9
	 149*149
	 199*199
	 299*299
	 399*399

	0
	 150*150
	 200*200
	 300*300
	 400*400


 
VÁSÁRLÁSKOR ÜGYELJEN ARRA,HOGY A FELHASZNÁLÁSI TERÜLETNEK MEGFELELŐ KOPÁSÁLLÓSÁGÚ, AZONOS SZÍNÁRNYALAT ÉS MÉRET JELÖ- LÉSŰ DOBOZOKAT KAPJON !
BURKOLÁS:  A tartós burkolat készítésénél döntő fontosságú az igényeknek megfelelő, azokat kielégítő burkolat rétegrend és segédanyag kiválasztása. A padló burkolólapok lerakását megelőző műveletek a következők:
- Meg kell vizsgálni az aljzat minőségét. Jó burkolat készítésénél döntő fontosságú az aljzat szilárdsága, tisztasága, felületi simasága, tapadó képessége. Előzetes lapkiosztási terv ajánlott a különböző színű és felületű lapokból készült változatos minták készítése. A jobb esztétikai hatás elérésére ajánlatos a lerakást minél több dobozból kevert burkolólapokkal végezni.
Burkolás ragasztással: A burkolatot ragasztásos módszerrel új és régi aljzatra is egyaránt lehet készíteni. Az új aljzat rétegfelépítése általában aljzatbetonból és simítórétegekből áll. A régi aljzatréteg felépítése ettől eltérő is lehet. Ragasztásos módszer alkalmazásánál az aljzat felületének, szilárdságának és színkiképzésének kifogástalannak kell lenni. Általában a ragasztó anyagból 2-4mm vastagságot kell az aljzat felületére felhordani. A ragasztót fogazott lehúzóval hordjuk fel az aljzatra. A fogazás méretét mindig igazítsuk az aljzat egyenetlenségeihez és a használt lap méreteihez. A lapokat ragasztás előtt áztatni nem szabad. A ragasztó anyag "nyitott ideje " általában a felhordástól számított 20-25 perc -a hőmérséklettől függően - , ezután bőrösödni kezd és nem tapad az ujjunkhoz. A kész burkolatot 24 órán át a nedvességtől, 5-7 napig a fagytól és a túl gyors kiszáradás érdekében a tűző napsugárzástól óvni kell. A lerakott burkolatot locsolni TILOS! A burkolatkészítés ideális hőmérséklete 18-22C.
A burkolat fugázása: Az elkészült burkolatot a száradás után fugázhatjuk. A száradási idő az időjárástól, ill. hőmérséklettől függően igen tág határok között mozog. A cementbázisú fugázó anyagok a háztartási vegyi behatásnak (víz, olaj, háztartási tisztítószerek) jól ellenállnak, savállóságuk azonban csekély. Erősen savas igénybevétel esetén műgyanta fugázó anyagot kell alkalmazni. A tágulási hézagok fugázásához szilikonos, gomba és penészálló tömítő masszát célszerű használni. A fugákat a munka kezdése előtt célszerű kissé benedvesíteni (nedves ronggyal, vagy szivaccsal végighúzni). Gumi fugázóval, vagy géppel a fugázó anyagot alaposan dolgozzuk be, ügyelve arra, hogy a fugázó anyag lehetőleg a fuga teljes keresztmetszetét kitöltse. Miután a fugázást elvégeztük, -hőmérséklettől függően 3-15 percig "húzni " hagyjuk - csak ezután kezdjünk a tisztításhoz. A tisztítást végezhetjük kézzel, vagy géppel. Ügyeljünk arra, hogy a burkolat idő előtti tisztítása a fugákat kimoshatja, túl késői tisztítása pedig nem jár az elvárható eredménnyel és a burkolat felszíne a fugázótól szennyezett marad. Ilyen esetben használjunk fugatisztító anyagokat. Erősen kötött szennyeződéseket - különösen ha azok adalékkal kikevert fugázó anyagtól származnak - csak nehezen, mechanikus úton lehet eltávolítani, ami a burkolat sérülésével járhat.
A burkolat tisztítása:  A burkolat tisztítására erősen lúgos, vagy semleges hatású tisztítószereket, ill. a célnak megfelelő speciális burkolattisztítókat lehet alkalmazni. A burkolatot savval tisztítani NEM szabad! Ha véletlenül sav kerül a burkolatra, azonnal bő vízzel kell lemosni. Az anyagában színezett burkolatokat, főleg a polírozottakat ajánlatos a burkolás után és időnként padlóápoló készítményekkel ápolni. A burkolólapokkal kapcsolatos bármely észrevétellel és kifogással szíveskedjen ahhoz a kereskedelmi egységhez fordulni, ahol a vásárlás történt. És végül a legfontosabb: Ha bármiféle minőségi problémát tapasztal, kérjük ne folytassa a burkolást!      A lerakási és használati tanácsok betartása esetén a mázas és az anyagában színezett porcelán kerámiaburkolat lakásának díszévé válik, és használatában örömét leli.

